ซักยีนส์ด้วยความระมัดระวัง ดูแลรักษายีนส์หลังซัก ซักยีนส์สีดำ
จริงๆ แล้วเราไม่จำเป็นต้องซักยีนส์เป็นประจำเหมือนกับเสื้อผ้าชนิดอื่นๆ อันที่จริง การซักยีนส์บ่อยเกินไปจะทำให้ยีนส์ซีดก่อนเวลาอันควร ที่คุณต้องทำคือซักยีนส์ทุก 4 ถึง 6 สัปดาห์ หากคุณสังเกตเห็นรอยเปื้อนระหว่างช่วงเวลานั้น คุณสามารถทำความสะอาดเฉพาะจุดด้วยผลิตภัณฑ์ทำความสะอาดได้เลย แทนที่จะซักยีนส์ทั้งตัว วิธีนี้เป็นสิ่งที่ควรทำให้เป็นประจำทุกครั้งที่คุณนำกางเกงยีนส์ของคุณลงเครื่องซักผ้า การกลับด้านยีนส์จะช่วยป้องกันไม่ให้น้ำยาซักผ้าชะเอาสีย้อมผ้าบนกางเกงยีนส์ออกมากเกินไป การกลับด้านกางเกงก่อนซักจะช่วยรักษาสีของกางเกงให้อยู่ได้นานขึ้น หากคุณรู้สึกว่ายีนส์เริ่มจะซีดลงๆ ทุกครั้งหลังซัก ให้ใช้น้ำยาซักผ้าสูตรถนอมสีผ้า คุณสามารถหาซื้อน้ำยาดังกล่าวได้ตามซุปเปอร์มาร์เก็ต หรือห้างสรรพสินค้าเกือบทุกแห่ง หรือคุณจะซักโดยไม่ใช้น้ำยาซักผ้าเลยก็ยังได้ คุณสามารถใช้น้ำส้มสายชูแทน ซึ่งมันอาจช่วยถนอมสียีนส์ของคุณได้ดีกว่าด้วย  น้ำยาซักผ้ามีไว้กำจัดรอยเปื้อนบนผ้า แต่หลายครั้งที่น้ำยาซักเอาทั้งรอยเปื้อนและสีผ้าออกไปโดยไม่เลือก แต่ในทางกลับกัน น้ำส้มสายชูช่วยให้ผ้ายีนส์สะอาดอย่างอ่อนโยนได้โดยไม่ทำให้สีย้อมผ้าหลุดออก อย่างไรก็ดี น้ำส้มสายชูมีกลิ่นแรง หากคุณเป็นคนที่ทนกลิ่นแรงๆ ไม่ค่อยได้ การเลือกใช้น้ำส้มสายชูอาจเป็นความคิดที่ไม่ดีนัก ยีนส์มักจะซีดช้าลงหากซักร่วมกับเสื้อผ้าสีเข้มอื่นๆ สีย้อมผ้าสีเข้มๆ จะหลุดออกขณะซัก และหมุนวนรวมกับเสื้อผ้าชิ้นอื่นๆ หากซักเสื้อผ้าหลายๆ ชิ้นรวมกัน สีผ้าก็จะหลุดออกน้อยลง รอจนกระทั่งคุณมีเสื้อผ้าสีเข้มที่รอจะซักมากพอที่จะซักรวมกับกางเกงยีนส์ของคุณ ยีนส์ต้องการการซักที่นุ่มนวล และซักในอุณภูมิต่ำเพื่อป้องกันสียีนส์ซีด ตั้งค่าการซักที่ความเร็วต่ำที่สุดเท่าที่ทำได้ เช่นเดียวกับอุณหภูมิน้ำ หากมีตัวเลือกสำหรับการซักถนอมผ้า หรือโหมดซักมือ ให้เลือกใช้เลย หากคุณมีที่ตากยีนส์ก็จัดไปเลย ยีนส์จะซีดน้อยลงหากคุณแขวนตาก เพื่อป้องกันรอบยับที่กางเกงยีนส์ ตากกางเกงโดยใช้ห่วงเข็มขัด หากคุณต้องอบผ้าไม่ว่าด้วยเหตุผลอันใด เช่น จำเป็นต้องรีบทำให้ยีนส์แห้งทันที ให้เลือกใช้ความร้อนต่ำที่สุดเท่าที่ทำได้ ยิ่งอบด้วยความร้อนสูงเท่าไหร่ ก็ยิ่งจะทำให้มีแนวโน้มสูงที่ยีนส์จะซีด อย่าตากยีนส์นอกบ้านด้วยราวตากผ้าเด็ดขาด การตากแดดโดยตรงจะทำให้ยีนส์สีซีด ให้ตากยีนส์ข้างใน บริเวณที่ห่างไกลจากหน้าต่างที่เปิดโล่ง หรือที่ใดๆ ก็ตามที่ยีนส์จะโดนแดดโดยตรง หากยีนส์ของคุณเริ่มสกปรกหรือเริ่มมีกลิ่นไม่ดี อย่าโยนเข้าเครื่องซักผ้าทันที คุณสามารถใช้สเปรย์ฉีดเพื่อขจัดกลิ่นไม่พึงประสงค์ได้ คุณควรซักยีนส์ทุก 4  ถึง 5 สัปดาห์เท่านั้น  น้ำขวดสเปรย์มาเติมน้ำเย็นครั้งหนึ่ง และผสมวอดก้าอีกครึ่งหนึ่ง ฉีดพรมส่วนผสมนั้นบนกางเกงยีนส์ และนำไปแช่ช่องแข็งข้ามคืน เพื่อลดกลิ่น เวลาที่ซื้อยีนส์สีดำมาใหม่ คุณควรทำการป้องกันไม่ให้กางเกงยีนส์สีตกก่อนจะนำไปซัก ซึ่งสามารถทำได้ด้วยการรองน้ำเย็นในอ่าง ใส่น้ำส้มสายชูหนึ่งถ้วย และเกลือหนึ่งช้อนโต๊ะลงไป จุ่มยีนส์ให้เปียกชุ่มทั้งด้านในและด้านนอกในอ่าง วิธีนี้จะช่วยป้องกันไม่ให้สีย้อมผ้าหลุดออกก่อนที่คุณจะซักยีนส์ รอยเปี้อนเล็กๆ สามารถจัดการได้ด้วยผลิตภัณฑ์ทำความสะอาดที่มีในบ้าน วิธีนี้จะช่วยให้คุณไม่ต้องซักยีนส์ทั้งตัวทุกครั้งที่ผ้าเปื้อนเพียงเล็กน้อย น้ำมันสามารถใช้ขจัดคราบมันออกได้อย่างง่ายดาย หากยีนส์ของคุณเกิดเปื้อนสีมา ให้เช็ดออกเบาๆ ด้วยผลิตภัณฑ์ที่สามารถขจัดคราบดังกล่าวได้ หากคุณจำเป็นต้องซักยีนส์ขึ้นมา ให้ตั้งค่าการซักที่นุ่มนวลที่สุดเท่าที่ทำได้ เลือกซักน้ำเย็น และตั้งค่าการซักแบบ “ซักมือ” หรือ “ซักอย่างนุ่มนวล” วิธีดังกล่าวจะป้องกันไม่ให้สีผ้าซีดจางได้ อย่านำยีนส์เข้าเครื่องอบเด็ดขาด ให้คุณแขวนตากยีนส์ด้วยห่วงเข็มขัด ให้แน่ใจว่าคุณไม่ปล่อยให้ยีนส์โดนแดดโดยตรง
อย่าซักยีนส์บ่อยนัก. กลับด้านยีนส์ก่อนซัก. ใช้น้ำยาถนอมสีผ้าหรือน้ำส้มสายชูซักกางเกง. ซักยีนส์ร่วมกับผ้าชนิดอื่น. ปั่นผ้าด้วยความเร็วและอุณหภูมิต่ำที่สุด. ปล่อยให้ยีนส์ให้แห้งเองถ้าเป็นไปได้. หากอบผ้าก็ให้อบด้วยความร้อนต่ำที่สุดเท่านั้น. อย่าให้ยีนส์ตากแดดโดยตรง. ในบางโอกาส ให้ใช้การฉีดสเปรย์แทนการซัก. ป้องกันไม่ให้สีตกก่อนนำยีนส์สีดำไปซัก. ล้างรอยเปื้อนด้วยผลิตภัณฑ์ทำความสะอาดในครัวเรือน. เลือกใช้โปรแกรมการซักแบบนุ่มนวล. อย่านำยีนส์สีดำไปอบแห้ง.
https://www.wikihow.com/Prevent-Jeans-from-Fading-in-the-Wash https://www.wikihow.com/Prevent-Jeans-from-Fading-in-the-Wash https://www.wikihow.com/Prevent-Jeans-from-Fading-in-the-Wash
Washing Jeans Carefully Caring for Jeans After a Wash Washing Black Jeans